*Proiect*

**GUVERNUL REPUBLICII MOLDOVA**

**HOTĂRÂRE** nr. \_\_\_\_

din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024

Chișinău

**privind modificarea unor hotărâri ale Guvernului**

**(digitalizarea serviciilor de înmatriculare a unităților de transport)**

În temeiul articolului 32 alineatul (4) din Legea nr.98/2012 privind administraţia publică centrală de specialitate (Monitorul Oficial al Republicii Moldova, 2012, nr.160-164, art.537), cu modificările ulterioare, Guvernul

**HOTĂRĂŞTE:**

1. Punctul 1 subpct. 2) din Hotărârea Guvernului nr. 770/2012 cu privire la aprobarea şi punerea în aplicare a modelelor certificatului de înmatriculare şi certificatului de înmatriculare provizoriu de tip nou pentru vehicule (Monitorul Oficial al Republicii Moldova, 2012, nr. 216-220, art. 832), cu modificările ulterioare, se completează cu textul „Poate fi generată versiunea digitală a certificatului de înmatriculare provizoriu, ce va conține același set de date.”.
2. Punctul 1 ultimul alineat din Hotărârea Guvernului nr. 1127/2008 cu privire la aprobarea modelelor permiselor de conducere de tip nou (Monitorul Oficial al Republicii Moldova, 2008, nr. 183-185, art. 1128), cu modificările ulterioare, se completează cu textul „Poate fi generată versiunea digitală a permisului de conducere provizoriu, ce va conține același set de date”.
3. Hotărârea Guvernului nr. 966/2020 cu privire la serviciile prestate de către Agenția Servicii Publice (Monitorul Oficial al Republicii Moldova, 2020, nr. 372-382, art. 1145), cu modificările ulterioare, se modifică, după cum urmează:

1) Anexa nr. 2 la hotărâre:

a) în tabel:

pozițiile 3.1.4, 4.1.1, 4.1.3, 4.2.7, 4.2.15, 4.2.16, 4.4.2, 4.4.3, 6.1.2, 7.1.3, 9.1 și 9.2 se abrogă;

pozițiile 3.2.1, 3.2.2, 4.1.2, 4.2.1, 4.2.2, 4.2.14 și 4.3.1 vor avea următorul cuprins:

|  |  |  |  |
| --- | --- | --- | --- |
| ”3.2.1. | Eliberarea/preschimbarea/restabilirea permisului de conducere, inclusiv celui provizoriu | 20 zile lucrătoare | 420 |
| 10 zile lucrătoare | 760 |
| 5 zile lucrătoare | 1100 |
| 3 zile lucrătoare | 1440 |
| 1 zi lucrătoare | 1780 |
| În ziua adresării | 2120 |
| 3.2.2. | Eliberarea/preschimbarea/restabilirea permisului de conducere provizoriu în calitate de document de bază (pentru persoana fizică care a renunțat la numărul de identificare de stat (IDNP) | La momentul adresării | 130 |
| 4.1.2. | Identificarea vehiculului înmatriculat în Republica Moldova, în cazul reutilării acestuia sau la solicitarea beneficiarului (verificarea numărului de identificare al vehiculului, a numărului caroseriei, şasiului și a motorului) | 1 oră | 480 |
| 4.2.1. | Eliberarea certificatului de înmatriculare pentru vehicul:   1. în schimbul celui pierdut, furat sau deteriorat; 2. în cazul reutilării vehiculului; 3. în cazul modificării datelor personale ale proprietarului vehiculului; 4. în cazul schimbului numărului de înmatriculare; 5. pe numele uzufructuarului | 20 zile lucrătoare | 330 |
| 10 zile lucrătoare | 660 |
| 5 zile lucrătoare | 990 |
| 3 zile lucrătoare | 1320 |
| 1 zi lucrătoare | 1650 |
| În ziua adresării | 1980 |
| 4.2.2. | Eliberarea certificatului de înmatriculare provizoriu pentru vehicul în calitate de document de bază, inclusiv a duplicatului acestuia:  1) pentru persoana fizică care a renunțat la numărul de identificare de stat (IDNP);  2) pe numele moştenitorului legal care solicită în aceeaşi zi reînmatricularea vehiculului pe altă persoană;  3) în cazul exportului vehiculului din Republica Moldova;  4) în cazul vehiculelor care se comercializează, în vederea efectuării probelor solicitate de clienţi | La momentul adresării | 130 |
| 4.2.14. | Eliberarea plăcilor de înmatriculare:   1. în schimbul celor pierdute, furate sau deteriorate; 2. ce conţin indicativul de înmatriculare special, conform standardului moldovean SM 122:2014 "Vehicule rutiere. Plăci de înmatriculare pentru autovehicule şi remorci"; 3. în cazul preschimbării plăcilor de înmatriculare a căror structură nu corespunde standardului moldovean SM 122:2014 "Vehicule rutiere. Plăci de înmatriculare pentru autovehicule şi remorci", cu plăci de înmatriculare care vor conţine alte combinaţii de litere din lista celor disponibile (cu excepţia celor incluse în clasificatorul seriilor rezervate sau a celor care formează un cuvânt sau o combinaţie din trei litere identice), păstrând combinaţia de cifre | Până la 3 zile lucrătoare |  |
| a) un set din două plăci (automobile) |  | 550 |
| b) o placă (auto; remorci; transport moto) |  | 350 |
| 4.3.1. | Eliberarea extrasului din Registrul de stat al vehiculelor (adeverință):  - privind confirmarea înmatriculării vehiculului sau radierii acestuia din Registrul de stat al vehiculelor;  - privind confirmarea posesiei vehiculului de către persoanele fizice şi juridice;  - privind confirmarea lipsei în Registrul de stat al vehiculelor a interdicţiilor asupra vehiculului;  - privind confirmarea înregistrării în Registrul de stat al vehiculelor a interdicţiilor asupra vehiculului |  |  |
| 1) până la 5 vehicule | 10 zile lucrătoare | 130 |
| 5 zile lucrătoare | 260 |
| 1 zi lucrătoare | 520 |
| În ziua adresării | 650 |
| 2) de la 6 până la 10 vehicule | 10 zile lucrătoare | 180 |
| 5 zile lucrătoare | 360 |
| 3) de la 11 până la 20 vehicule | 10 zile lucrătoare | 240 |
| 5 zile lucrătoare | 480 |
| 4) de la 21 până la 50 vehicule | 10 zile lucrătoare | 520 |
| 5 zile lucrătoare | 1040 |
| 5) de la 51 până la 100 vehicule | 10 zile lucrătoare | 1010 |
| 5 zile lucrătoare | 2020 |
| 6) mai mult de 100 vehicule | 10 zile lucrătoare | 1650”; |

la pozițiile 4.2.4 și 4.2.8 cuvintele ”Registrul de stat al transporturilor” se substituie cu cuvintele ”Registrul de stat al vehiculelor”;

se completează cu poziția 4.2.17 cu următorul cuprins:

|  |  |  |  |
| --- | --- | --- | --- |
| ”4.2.17 | Înmatricularea vehiculului, inclusiv în cazul transcrierii transmiterii dreptului de proprietate asupra vehiculului, cu eliberarea certificatului de înmatriculare (tariful nu include plăcile de înmatriculare)  *În cazul necesității de efectuare a cercetărilor tehnico-științifice a vehiculului, termenul de prestare a serviciului de înmatriculare se prelungește cu termenul de prestare a serviciului de cercetare tehnico-științifică* |  |  |
| 1. pe numele persoanelor fizice sau persoanelor juridice de drept privat | 20 zile lucrătoare | 1140 |
| 10 zile lucrătoare | 1470 |
| 5 zile lucrătoare | 1800 |
| 3 zile lucrătoare | 2130 |
| 1 zi lucrătoare | 2460 |
| În ziua adresării | 2790 |
| 1. pe numele persoanelor juridice de drept public | 20 zile lucrătoare | 810 |
| 10 zile lucrătoare | 1140 |
| 5 zile lucrătoare | 1470 |
| 3 zile lucrătoare | 1800 |
| 1 zi lucrătoare | 2130 |
| În ziua adresării | 2460”; |

b) pct. 1. din Note, se completează cu subpunctul 4) cu următorul cuprins:

”*4) confecționarea și personalizarea produselor la comanda IGM pe un termen de 20, 10 și 5 zile lucrătoare se va efectua respectiv cu 5, 3 și 2 zile lucrătoare până la expirarea termenului de confecționare și personalizare a acestora.*”

2) Anexa nr. 3 la hotărâre:

a) se completează cu punctul 101 cu următorul cuprins:

**”101.** Serviciile de înmatriculare a vehiculelor, inclusiv în cazul transcrierii transmiterii dreptului de proprietate asupra vehiculului, se prestează, cu reducere de 50 la sută din tariful stabilit (cu rotunjirea tarifului redus până la numărul întreg de zeci de lei), în termenul maximal stabilit pentru prestarea serviciului respectiv, următoarelor categorii de persoane, cetăţeni ai Republicii Moldova:

1) participanţilor la cel de-al Doilea Război Mondial;

2) persoanelor cu dizabilitate severă, accentuată sau medie care au în posesie vehicule destinate deplasării/transportării acestora, beneficiind de facilităţile fiscale şi vamale la importul acestora, în conformitate cu legislaţia;

3) persoanelor care au primit în mod gratuit vehicul pe linia asigurărilor sociale.”;

b) punctul 11 se abrogă.

**4.** Anexa nr. 2 la Hotărârea Guvernului nr. 1047/1999 cu privire la reorganizarea Sistemului informațional automatizat de căutare „Automobilul” în Registrul de stat al vehiculelor și introducerea testării a autovehiculelor și remorcilor acestora (Monitorul Oficial al Republicii Moldova, 1999, nr. 126-127, art. 1113), cu modificările ulterioare, se modifică după cum urmează:

1) la punctele 40 și 66, după textul ”prevăzute la pct. 36” se completează cu textul ”(cu excepția lit. h))”;

2) punctul 45. va avea următorul cuprins:

„**45.** În datele de evidență ale vehiculelor și în certificatele de înmatriculare se indică anul primei înmatriculări.”;

1. punctul 46. va avea următorul cuprins:

„**46.** În cazul în care în documentele de înmatriculare eliberate de autoritățile străine nu este indicat anul primei înmatriculări, pentru vehiculul care a fost înmatriculat în alt stat și care se înmatriculează pentru prima dată în Republica Moldova, anul primei înmatriculări este preluat din informația Serviciului Vamal.”;

4) la punctul 47., cuvintele „anul de fabricație” se substituie, în ambele cazuri, cu cuvintele „anul primei înmatriculări”;

5) punctul 67 se completează la final cu textul ”precum și cu excepția motoarelor electrice, instalate la vehiculele cu propulsie electrică.”.

**5.** De la data intrării în vigoare a prezentei hotărâri și până la aprobarea unui nou model, în certificatele de înmatriculare a vehiculelor, emise de autoritatea competentă, anul de fabricație se consideră anul primei înmatriculări.

**PRIM-MINISTRU Dorin RECEAN**

**Contrasemnează:**

**Ministrul afacerilor interne Adrian EFROS**